<classify> BARCELONA, HISPANIA KOCHA wa timu ya Barcelona, Ernesto Valverde,amesema kupangiwa Manchester United katika hatua ya robo fainali ya michuano yaLigi ya Mabingwa Ulaya ni kitu kizuri lakini anawahofia kutokana na ubora waowa siku za hivi karibuni. Droo ya kuelekea michezo hiyo ilipangwa tanguIjumaa wiki iliyopita, huku Manchester United wakijikuta wakipangwa na wabayawao wa mwaka 2009 na 2011, ambapo mara zote mbili Man United ilichezea kichapo hukuBarcelona ikiwa chini ya kocha, Pep Guardiola. Manchester United ipo katika kiwango kizuritangu ichukuliwe na kocha, Ole Gunnar Solskjaer, kutoka kwa Jose MourinhoDesemba mwaka jana. Timu hiyo imeweza kuwaondoa mabingwa wa sokanchini Ufaransa, Paris Saint-Germain, baada ya mchezo wa kwanza ParisSaint-Germain kushinda kwa mabao 2-0 kwenye Uwanja wa Old Trafford, kabla yaUnited kwenda kupindua matokeo kwenye mchezo wa marudiano huko nchini Ufaransa,ambapo walishinda kwa mabao 3-1 na kufanikiwa kuingia hatua hiyo ya robofainali kwa idadi kubwa ya mabao ya ugenini. Michezo hiyo ya robo fainali inatarajiwakupigwa mapema mwezi ujao, hivyo kocha huyo wa Barcelona anaamini ratiba yakeitakuwa ngumu kwa kipindi hicho kutokana na michezo wanayoshiriki, ikiwa ni pamojana Ligi Kuu Hispania na Copa del Rey. Itakuwa ngumu, tunajua kila timu ambayoimeingia katika hatua hiyo ina matumaini makubwa ya kufanya vizuri. Timu zotezinastahili kuwa hapo zilipo, Man United ina historia kubwa kwenye michuanohiyo mikubwa, naweza kusema ni timu kubwa kama sisi, hivyo ni mchezo ambaoutakuwa na ushindani mkubwa na kuvutiwa, lakini utakuwa mgumu sana kutokana naubora wa wapinzani, kikubwa ni matokeo kwa upande wowote. Wamefanya vizuri kwa mchezo wa ugenini dhidiya PSG, hivyo lazima tuwe makini kwa kiasi kikubwa. Hawakati tamaa mapema hatakama wana wachezaji wengi majeruhi kama ilivyo kwa mchezo dhidi ya PSG, hivyona sisi lazima tuwe makini na tujiandae kwa hilo, alisema kocha huyo.  <topic>: MICHEZO 